Dola Akoyan a bajarekê Rewanduzî ya Hewlêrî de wextê hêjîran o. Roniştoxê Dola Akoyan hem hêjîranê xo roşenê, hem kenê wişk hem zî tira rîçal virazenê. Cinî û camêrdî bi hawayêkê komunalî pîra serê sibayî şinê baxçeyan û hêjîran arê danê.
Dola Akoyan hetê berhemanê meyweyan ra xeylêk zengîn a û wayîrê meyweyanê sey mişmiş, alincan a zî.
Tehsîn Birahîm zî wayîrê baxçeyê hêjîran o. Birahîm her serre 15 ron hêjîran arê dano. Tehsîn û cinîya xo Îlhame Nebî baxçe de bi saetan bilîyê hêjîran benê. Keye merdimanê xo rê  zî hêjîran şaweno.
Rîçalê hêjîranê Dola Akoyan erşawîyeno teberê welatê.
